
16                                                      DR.30.03.2017                                                       

 

dengan cerita kalau hujan lebat yang berterusan, adakah RTB ini dapat membantu atau 
adakah RTB ini satu kejayaan ataupun belum lagi berjaya. Adakah kerajaan akan 
mengambil langkah-langkah supaya RTB contohnya di Parlimen Bagan Serai 
diperkemaskan lagi. Terima kasih Tuan Yang di-Pertua.  

Datuk Ir. Dr. Haji Hamim bin Samuri: Tuan Yang di-Pertua, terima kasih Yang 
Berhormat Bagan Serai. Saya ingat komplekslah Tuan Yang di-Pertua dalam situasi 
sekarang. Tadi saya sebut tentang penerokaan kawasan-kawasan baru yang 
menyebabkan hakisan tanah dan sebagainya yang menyebabkan pengumpulan klodak 
tanah dan mengakibatkan sungai-sungai cetek. Itu di antara sebab yang biasa kita 
dengar.  

Akan tetapi yang terkemudian ini Tuan Yang di-Pertua, yang saya fikir ramai 
pun sedia maklum adalah kerana perubahan iklim yang luar biasa. Bukan sahaja dari 
segi jumlahnya yang juga luar biasa, jumlah hujan dalam tempoh satu hari atau beberapa 
jam, pattern hujan juga luar biasa, berubah, bertumpu di sesuatu tempat tidak merata di 
kawasan lebih luas. Ketiganya, taburan hujan pada musim yang tidak lagi sebagaimana 
satu tempoh yang panjang pada satu ketika dahulu, maknanya pattern dah berubah. 
Inilah di antara yang saya boleh sebut di sini sebab-sebab keadaan banjir dalam keadaan 
sekarang ini seolah-olah tidak lagi bertepatan dengan Rancangan Tebatan Banjir yang 
telah pun dilaksanakan.  

Maka oleh sebab itulah Tuan Yang di-Pertua, Kementerian Sumber Asli dan 
Alam Sekitar dan juga NRE sedang membuat kajian semula tentang semua projek 
tebatan banjir dan untuk disesuaikan dengan rancangan pada masa akan datang 
bersesuaian dengan perubahan iklim yang sangat luar biasa pada masa ini. Ini yang 
boleh saya sebut pada masa ini termasuklah projek-projek baru yang akan dilaksanakan. 
Umpamanya projek, saya cakap terus terang di sini, umpamanya projek Sungai Pinang 
di Pulau Pinang, contoh paling jelaslah.  

Kerajaan terpaksa mengkaji semula pattern hujan di sana, taburan hujan di 
sana, terpaksa menyediakan peruntukan awal RM1 juta semata-mata untuk buat kajian 
kemungkinan ataupun feasibility study tadi tentang taburan hujan, tentang jumlah air 
yang akan disalurkan ke Sungai Pinang tersebut sebelum reka bentuk lama boleh 
digunakan semula sebab kita membuat satu penilaian semula tentang reka bentuk yang 
sudah siap, kemungkinan tidak boleh menampung jumlah hujan ataupun jumlah air yang 
akan ditampung oleh Sungai Pinang tersebut dalam keadaan sekarang, contohnya. 
Sekian, terima kasih.  

 

7. Datuk Rozman Bin Isli [Labuan] minta Menteri Pembangunan Wanita, 
Keluarga dan Masyarakat menyatakan apakah strategi dan langkah kementerian dalam 
memastikan setiap warga emas mempunyai hak untuk menikmati kehidupan sejahtera, 
dihormati dan boleh menyumbang kepada pembangunan negara menuju negara tua 
menjelang 2030. 

Timbalan Menteri Pembangunan Wanita, Keluarga dan Masyarakat [Datin 
Paduka Chew Mei Fun]: Tuan Yang di-Pertua, warga emas di Malaysia merujuk kepada 
individu yang berumur 60 tahun dan ke atas seperti yang diterima pakai oleh United 
Nations World Assembly on Aging in Myanmar-Austria 1982. Berdasarkan unjuran 
Pertubuhan Bangsa-bangsa Bersatu, sesebuah negara ditakrifkan sebagai negara tua 
apabila penduduk warga emasnya mencapai 15 peratus daripada jumlah keseluruhan 
penduduk. Berasaskan unjuran yang dibuat oleh Jabatan Perangkaan Malaysia, negara 
kita dijangka mencapai status negara tua pada tahun 2030 dengan jumlah warga emas 
seramai 5.80 juta orang.  

Menyedari hakikat ini, kerajaan telah mengambil langkah persediaan awal 
dengan menggubal Dasar Warga Tua Negara pada tahun 1995. Selaras dengan 
perubahan demografi, keperluan semasa dan cabaran masa hadapan, Kementerian 
Pembangunan Wanita, Keluarga dan Masyarakat telah mengambil inisiatif untuk 
mengkaji semula dasar tersebut. Susulan daripada kajian semula ini, Dasar Warga Emas 
Negara dan pelan tindakannya telah pun diluluskan oleh kerajaan pada 5 Januari 2011 
yang akan dilaksanakan bagi tempoh 10 tahun iaitu dari 2011 hingga tahun 2020.  

Dasar dan Pelan Tindakan Warga Emas Negara merupakan komitmen kerajaan 
untuk mewujudkan warga emas yang berdikari, bermartabat diri dan dihormati dengan 
mengoptimumkan potensi diri melalui penuaan sihat, positif, aktif, produktif dan 
menyokong untuk meningkatkan kesejahteraan hidup warga emas dalam pembangunan 
negara. Sebanyak enam strategi dibentuk untuk mencapai objektif dasar tersebut 



dengan cerita kalau hujan lebat yang berterusan, adakah RTB ini dapat membantu atau adakah RTB ini satu kejayaan ataupun belum lagi berjaya. Adakah kerajaan akan mengambil langkah-langkah supaya RTB contohnya di Parlimen Bagan Serai diperkemaskan lagi. Terima kasih Tuan Yang di-Pertua. Datuk Ir. Dr. Haji Hamim bin Samuri: Tuan Yang di-Pertua, terima kasih Yang Berhormat Bagan Serai. Saya ingat komplekslah Tuan Yang di-Pertua dalam situasi sekarang. Tadi saya sebut tentang penerokaan kawasan-kawasan baru yang menyebabkan hakisan tanah dan sebagainya yang menyebabkan pengumpulan klodak tanah dan mengakibatkan sungai-sungai cetek. Itu di antara sebab yang biasa kita dengar. Akan tetapi yang terkemudian ini Tuan Yang di-Pertua, yang saya fikir ramai pun sedia maklum adalah kerana perubahan iklim yang luar biasa. Bukan sahaja dari segi jumlahnya yang juga luar biasa, jumlah hujan dalam tempoh satu hari atau beberapa jam, pattern hujan juga luar biasa, berubah, bertumpu di sesuatu tempat tidak merata di kawasan lebih luas. Ketiganya, taburan hujan pada musim yang tidak lagi sebagaimana satu tempoh yang panjang pada satu ketika dahulu, maknanya pattern dah berubah. Inilah di antara yang saya boleh sebut di sini sebab-sebab keadaan banjir dalam keadaan sekarang ini seolah-olah tidak lagi bertepatan dengan Rancangan Tebatan Banjir yang telah pun dilaksanakan. Maka oleh sebab itulah Tuan Yang di-Pertua, Kementerian Sumber Asli dan Alam Sekitar dan juga NRE sedang membuat kajian semula tentang semua projek tebatan banjir dan untuk disesuaikan dengan rancangan pada masa akan datang bersesuaian dengan perubahan iklim yang sangat luar biasa pada masa ini. Ini yang boleh saya sebut pada masa ini termasuklah projek-projek baru yang akan dilaksanakan. Umpamanya projek, saya cakap terus terang di sini, umpamanya projek Sungai Pinang di Pulau Pinang, contoh paling jelaslah. Kerajaan terpaksa mengkaji semula pattern hujan di sana, taburan hujan di sana, terpaksa menyediakan peruntukan awal RM1 juta semata-mata untuk buat kajian kemungkinan ataupun feasibility study tadi tentang taburan hujan, tentang jumlah air yang akan disalurkan ke Sungai Pinang tersebut sebelum reka bentuk lama boleh digunakan semula sebab kita membuat satu penilaian semula tentang reka bentuk yang sudah siap, kemungkinan tidak boleh menampung jumlah hujan ataupun jumlah air yang akan ditampung oleh Sungai Pinang tersebut dalam keadaan sekarang, contohnya. Sekian, terima kasih. 7. Datuk Rozman Bin Isli [Labuan] minta Menteri Pembangunan Wanita, Keluarga dan Masyarakat menyatakan apakah strategi dan langkah kementerian dalam memastikan setiap warga emas mempunyai hak untuk menikmati kehidupan sejahtera, dihormati dan boleh menyumbang kepada pembangunan negara menuju negara tua menjelang 2030. Timbalan Menteri Pembangunan Wanita, Keluarga dan Masyarakat [Datin Paduka Chew Mei Fun]: Tuan Yang di-Pertua, warga emas di Malaysia merujuk kepada individu yang berumur 60 tahun dan ke atas seperti yang diterima pakai oleh United Nations World Assembly on Aging in Myanmar-Austria 1982. Berdasarkan unjuran Pertubuhan Bangsa-bangsa Bersatu, sesebuah negara ditakrifkan sebagai negara tua apabila penduduk warga emasnya mencapai 15 peratus daripada jumlah keseluruhan penduduk. Berasaskan unjuran yang dibuat oleh Jabatan Perangkaan Malaysia, negara kita dijangka mencapai status negara tua pada tahun 2030 dengan jumlah warga emas seramai 5.80 juta orang. Menyedari hakikat ini, kerajaan telah mengambil langkah persediaan awal dengan menggubal Dasar Warga Tua Negara pada tahun 1995. Selaras dengan perubahan demografi, keperluan semasa dan cabaran masa hadapan, Kementerian Pembangunan Wanita, Keluarga dan Masyarakat telah mengambil inisiatif untuk mengkaji semula dasar tersebut. Susulan daripada kajian semula ini, Dasar Warga Emas Negara dan pelan tindakannya telah pun diluluskan oleh kerajaan pada 5 Januari 2011 yang akan dilaksanakan bagi tempoh 10 tahun iaitu dari 2011 hingga tahun 2020. Dasar dan Pelan Tindakan Warga Emas Negara merupakan komitmen kerajaan untuk mewujudkan warga emas yang berdikari, bermartabat diri dan dihormati dengan mengoptimumkan potensi diri melalui penuaan sihat, positif, aktif, produktif dan menyokong untuk meningkatkan kesejahteraan hidup warga emas dalam pembangunan negara. Sebanyak enam strategi dibentuk untuk mencapai objektif dasar tersebut.